|  |
| --- |
| grb-rh |
|  |
| |  |  | | --- | --- | | grb | **REPUBLIKA HRVATSKA**  **ZAGREBAČKA ŽUPANIJA**  Upravni odjel za prostorno uređenje, gradnju i zaštitu okoliša | |

Na temelju Odluke o raspisivanju Javnog poziva za prijavu Programa/Projekata za financiranje izrade nove katastarske izmjere katastarskih općina na području Zagrebačke županije u 2019. godini, KLASA: 022-01/19-01/24, URBROJ: 238/1-03-19-09 od 02. svibnja 2019. godine, Upravni odjel za prostorno uređenje, gradnju i zaštitu okoliša Zagrebačke županije raspisuje

**J A V N I P O Z I V**

**za prijavu Programa/Projekata za financiranje izrade nove katastarske izmjere katastarskih općina području Zagrebačke županije** **u** **2019. godini**

**UVOD**

**I.**

Ovim Javnim pozivom pozivaju se jedinice lokalne samouprave na području Zagrebačke županije na podnošenje prijava za financiranje Programa/Projekata izrade nove katastarske izmjere katastarskih općina na području Zagrebačke županije iz sredstava Proračuna Zagrebačke županije za 2019. godinu.

Jedinice lokalne samouprave mogu podnijeti svoje prijave za financiranje Programa/Projekata koji će se provoditi tijekom 2019. godine.

Na ovaj Javni poziv ne može se prijaviti Program/Projekt kojeg financira drugi upravni odjel Zagrebačke županije.

**UVJETI I KRITERIJI ZA DODJELU SREDSTAVA**

**II.**

1. **Uvjeti i kriteriji za financiranje Programa/Projekata izrade nove katastarske izmjere katastarskih općina na području Zagrebačke županije iz Proračuna Zagrebačke županije**

**Kriterij odabira Programa/Projekta**

Kriteriji za odabir programa/projekta izrade nove katastarske izmjere katastarskih općina na području Zagrebačke županije iz Proračuna Zagrebačke županije utvrđuju se na način kako slijedi:

- kvaliteta programa (sadržaj i svrha projekta)

- cilj projekta i očekivani rezultati

- usklađenost projekta sa razvojnim planovima

- povezanost s drugim projektima na lokalnoj ili regionalnoj razini

- indeks razvijenosti

- financijsko učešće jedinice lokalne samouprave

- sufinanciranje iz EU sredstava

**Mjerila odabira Programa/Projekta**

1. Mjerila za odabir Programa/Projekta izrade nove katastarske izmjere katastarskih općina na području Zagrebačke županije utvrđuju se na način kako slijedi:

- kvaliteta programa (sadržaj i svrha projekta) – 10 bodova

- cilj projekta i očekivani rezultati – 10 bodova

- usklađenost projekta sa razvojnim planovima – 10 bodova

- povezanost s drugim projektima na lokalnoj ili regionalnoj razini – 10 bodova

- indeks razvijenosti: - I., II., III. i IV. skupina – 30 bodova

- V. i VI. skupina – 20 bodova

- VII. i VIII. skupina – 10 bodova

- financijsko učešće jedinice lokalne samouprave:

- iznad 50% ukupne vrijednosti – 20 bodova

- do 50% ukupne vrijednosti – 10 bodova

- bez financijskog učešća – 0 bodova

- sufinanciranje iz EU sredstava – 10 bodova

**Pravo na financiranje**

1. Pravo na financiranje (dodjelu sredstava) Programa/Projekata izrade nove katastarske izmjere katastarskih općina na području Zagrebačke županije iz Proračuna Zagrebačke županije mogu ostvariti prijavitelji (jedinice lokalne samouprave) koji ostvare minimalno 50 bodova, a sukladno točki II. ovog Priloga.

**Maksimalni iznos financiranja**

1. Maksimalni iznos financiranja do kojeg Zagrebačka županija može sudjelovati u financiranju po pojedinačnom programu/projektu je najviše do iznosa od 1.000.000,00 kn.

**SADRŽAJ PRIJAVE**

**III.**

Prijava Programa/Projekta provodi se ispunjavanjem sadržaja i dostavom Obrasca za prijavu Programa/Projekata za financiranje/sufinanciranje, koji se preuzima na mrežnoj (web) stranici Zagrebačke županije [www.zagrebacka-zupanija.hr](http://www.zagrebacka-zupanija.hr) pod Natječaji i Javni natječaji, Upravni odjel za prostorno uređenje, gradnju i zaštitu okoliša.

Prijavni obrazac mora biti u cijelosti ispunjen, potpisan i ovjeren uz obvezne priloge iz Javnog poziva i prateće priloge.

**MJESTO, NAČIN I ROK ZA DOSTAVU PRIJAVE**

**IV.**

Prijava Programa/Projekta na Javni poziv provodi se isključivo putem sustava „e-prijave“ Zagrebačke županije.

Poveznica na sustav „e-prijave“ nalazi se na mrežnoj stranici Zagrebačke županije [www.zagrebacka-zupanija.hr](http://www.zagrebacka-zupanija.hr) pod Natječaji i Javni pozivi, Upravni odjel za prostorno uređenje, gradnju i zaštitu okoliša, Javni poziv za prijavu Programa/Projekata za financiranje izrade nove katastarske izmjere katastarskih općina području Zagrebačke županije u 2019. godini.

Podnositelj prijave putem sustava „e-prijave“ dostavlja sljedeću obveznu dokumentaciju:

1. Ispunjen obrazac za prijavu Programa/Projekta (dokument u digitalnom obliku)
2. Ispunjen obrazac za prijavu Programa/Projekta (skenirani dokument, potpisan i ovjeren)
3. Prilozi navedeni u Obrascu za prijavu Programa/Projekta (skenirani dokument)

**Podnositelj prijave uz prijavu putem sustava „e-prijave“ obavezan je dostaviti i izvornik Obrasca za prijavu Programa/Projekta, potpisanog i ovjerenog, poštom preporučeno na adresu ZAGREBAČKA ŽUPANIJA*,* Upravni odjel za prostorno uređenje, gradnju i zaštitu okoliša, (Prijava za financiranje Programa/Projekata izrade nove katastarske izmjere katastarskih općina na području Zagrebačke županije), Ulica grada Vukovara 72/V; 10000 Zagreb i to najkasnije 7 (sedam) dana od dana podnošenja prijave putem sustava „e-prijave“ ili osobnom dostavom u Pisarnicu Zagrebačke županije na adresi, Ulica grada Vukovara 72/VI; 10000 Zagreb;**

**Napomena:** ukoliko izvornik Obrasca za prijavu Programa/Projekta ne bude dostavljen u predviđenom roku, prijava na Javni poziv smatrati će se nevažećom.

Javni poziv ostaje otvoren sve do iskorištenja sredstava osiguranih u Proračunu Zagrebačke županije za 2019. godinu namijenjenih za provođenje predmetnih Programa/Projekata, razdjel 008 Upravni odjel za prostorno uređenje, gradnju i zaštitu okoliša, a najkasnije do 30. studenoga 2019. godine.

Nepotpune prijave, prijave zaprimljene nakon iskorištenja sredstava osiguranih u Proračunu i prijave zaprimljene izvan roka za prijavu neće se razmatrati.

**KONTAKT PODACI**

**V.**

Kontakt podaci za davanje dodatnih informacija u provođenju ovog Javnog poziva mogu se dobiti na broj telefona **01/6009 409 ili na e-mail adresi:** [k.autischer@zagrebacka-zupanija.hr](mailto:k.autischer@zagrebacka-zupanija.hr)

**NAČIN OBJAVE ODLUKE O ODABIRU**

**VI.**

Nakon donošenja Odluke Župana o odabiru Programa/Projekta i dodjeli sredstava za financiranje Programa/Projekata izrade nove katastarske izmjere katastarskih općina na području Zagrebačke županije, rezultati Javnog poziva objavljuju se na mrežnoj stranici Zagrebačke županije.

Sve ostale obavijesti i promjene vezane uz Javni poziv bit će objavljene na mrežnoj (web) stranici Zagrebačke županije.

**KLASA: 400-02/19-01/01**

**URBROJ : 238/1-18/5-19-03**

**Zagreb, 08. svibnja 2019.**